
REPUBLIKA E SHQIPËRISË
Kuvendi


P R O J E K T L I GJ


Nr.______/2023


PËR 

SHFUQIZIMIN E LIGJIT NR.115/2017, “PËR KRIJIMIN E AGJENCISË KOMBËTARE TË DIASPORËS”, TË NDRYSHUAR

Në mbështetje të neneve, 78 dhe 83, pika 1 të Kushtetutës, me propozimin e  Këshillit të Ministrave, Kuvendi i Republikës së Shqipërisë

V E N D O S I:

Neni 1

Ligji nr.115/2017 “Për krijimin e Agjencisë Kombëtare të Diasporës”, të ndryshuar, si dhe aktet nënligjore të nxjerra në zbatim të tij, shfuqizohen.

Neni 2
 Dispozita kalimtare dhe të fundit

1. Funksionet, kompetencat, përgjegjësitë dhe detyrat e përcaktuara për Agjencinë Kombëtare të Diasporës do të vijojnë të kryhen nga kjo agjenci deri në krijimin/organizimin e institucionit/strukturës përkatëse përgjegjëse për to.

1. Nëpunësit civilë aktualë dhe punonjësit aktualë, marrëdhëniet e punës të të cilëve rregullohen në bazë të dispozitave të Kodit të Punës, të Agjencisë Kombëtare të Diasporës, të trajtohen përkatësisht sipas dispozitave të legjislacionit për nëpunësin civil dhe Kodit të Punës, në rastin e mbylljes dhe ristrukturimit të institucionit.




Neni 3

Ky ligj hyn në fuqi 15 ditë pas botimit në “Fletoren zyrtare”.


K R Y E T A R I


LINDITA NIKOLLA

V E N D I M

Nr.______, datë _________

PËR 

PROPOZIMIN E PROJEKTLIGJIT “PËR SHFUQIZIMIN                                                E LIGJIT NR.115/2017, “PËR KRIJIMIN E AGJENCISË KOMBËTARE TË DIASPORËS”, TË NDRYSHUAR”

Në mbështetje të neneve 81, pika 1, dhe 100, të Kushtetutës, me propozimin e ministrit për Evropën dhe Punët e Jashtme, Këshilli i Ministrave
V E N D O S I:
Propozimin e projektligjit “Për shfuqizimin e ligjit nr.115/2017, “Për krijimin e Agjencisë Kombëtare të Diasporës”, të ndryshuar””, për shqyrtim e miratim në Kuvendin e Republikës së Shqipërisë, sipas tekstit dhe relacionit që i bashkëlidhen këtij vendimi.

Ky vendim hyn në fuqi menjëherë.

K R Y E M I N I S T R I


EDI RAMA

Në mungesë dhe me porosi
ZËVENDËSKRYEMINISTRI

BELINDA BALLUKU

MINISTRI PËR EVROPËN
DHE PUNËT E JASHTME

      OLTA XHAÇKA

Në mungesë dhe me porosi 

  ZËVENDËSMINISTRI 

           MEGI FINO

